**Fundagerð formannafundar þann 26.apríl 2022, haldinn í Vallarhúsinu kl 20.00**

Mættir voru Svava Rán, Guðfinna, Díana Jóhannsdóttir, Sigurður Arnar Jónsson, Þórir Guðmundsson, Marinó Hákonarson, Svavar Þór Guðmundsson, Sigmundur Fríðar Þórðarson, Finnur Magnússon og Valur Richter.

1. Farið yfir ársreikning.

Umræður jákvæðar á fundinum og ánægja með þá vinnu sem hefur verið lagt í að afstemma og skilgreina stöðu íþróttafélaganna og hvað felst í skuldum HSV til aðildarfélaganna.

Marinó tekur sérstaklega fram hversu ánægður hann er með vinnuna sem unnin hefur verið og hrósar stjórn fyrir vel unnin störf.

1. Farið var yfir tillögur stjórnar. Sátt er með þær tillögur sem stjórn leggur fram. Framkvæmdastjóri klárar að vinna tillögurnar til að senda út með fundargögnum.

Jafnframt voru ræddar fleiri tillögur sem lagðar verða fyrir þing.

Fundarmenn óskuðu eftir samtali HSV og Bolungarvíkurkaupstaðar varðandi ástand á Íþróttahúsinu í Bolungarvík og viðhald því tengt og hvatt til þess að skoða eldvarnir í húsnæðinu.

1. Verkefnasamningar

Farið varið yfir nýjan verkefnasamning og úthlutun verkefna og fjárhæða á bak við verkefnin. Framkvæmdastjóri mun senda samning á félögin

1. Önnur mál

Guðfinna ræðir óþrifnað á jarðhæð í Vallarhúsi. Starfsmenn Ísafjarðarbæjar hafa það hlutverk að þrífa jarðhæð hússins, eins og með önnur íþróttamannvirki Ísafjarðarbæjar. Ástandið sé mjög slæmt og koma þarf skikki á þessi mál. Framkvæmdastjóra er falið að ræða við sviðsstjóra þar sem þessi mál eru ítrekuð.

Marinó fjallar um uppbyggingasamninga og röðun verkefna til 3ja eða 5 ára. Ræddi jafnframt óánægju varðandi rammasamning við Hestamannafélagið og ókláruð verkefni þar og svikin loforð.

Díana ræddi um hvað uppbyggingasamningar gera lítið og ekki í raun hægt að kalla þetta uppbyggingasamning, það á sé engin uppbygging stað fyrir þessar litlu upphæðir sem eru í boði.

Díana óskar eftir því að hafa fund með framboðum varðandi áherslur flokkana í komandi sveitarstjórnarkosningum. HSV boði framboðin á fund sem haldin yrði í Vestrahúsinu.

Þórir talar um að farið verði í stundatöflugerð gerð fljótlega eins og sl. vor. Heppnaðist mjög vel að ná að klára úthluta tímum í íþróttahúsum og þal. gera æfingatöflur.

Finnur spyr um stöðuna á púttvellinum við Torfnes og fyrirhugaðar framkvæmdir það á næstu mánuðum/ árum.

Aðeins farið yfir sportabler og skráningar iðkenda þar inn